Limbažu Galvenā bibliotēka

Limbažu Galvenās bibliotēkas dibinātājs un finansētājs ir Limbažu novada pašvaldība.

2007. gadā bibliotēka ir ieguvusi reģiona galvenās bibliotēkas statusu. Atkārtotas akreditācijas ir notikušas 2012.,2017.un 2022.gadā.

Bibliotēkai ir 14 filiālbibliotēkas. 

Limbažu Galvenā bibliotēka ir metodiskais un konsultatīvais centrs 26 Limbažu novada pilsētu un pagastu publiskajām bibliotēkām un 14 skolu bibliotēkām.

Bibliotēkas darbības mērķis ir iedzīvotāju bibliotekārā, bibliogrāfiskā un informacionālā apkalpošana.

Bibliotēkas vēsture 

Limbažu Galvenās bibliotēkas pirmsākumi cieši saistās ar Limbažu Saviesīgās biedrības dibināšanu 1884.gadā. Sākotnējā ideja dibināt bibliotēku pieder biedrības komponistam Baumaņu Kārlim, kurš 1886.gada 3.martā bibliotēkai dāvina 300 vērtīgas grāmatas latviešu, krievu un vācu valodās no savas personīgās bibliotēkas. Bibliotēka reāli sāk darboties 1886.gada oktobrī, tā bija atvērta 2 reizes nedēļā uz dažām stundām, lai izsniegtu grāmatas lasīšanai mājās. Bibliotēkas fondu papildināja galvenokārt ar dāvinājumiem, vēlāk jaunu grāmatu iegādei izmantoja arī abonentu (tā dēvēja lasītājus) iemaksātās summas. No valsts un pašvaldībām toreiz nekāda finansiāla palīdzība nebija gaidāma. Pirmās statistiskās ziņas dokumentos parādās par 1887.gadu.

Limbažu Galvenās bibliotēkas struktūra 
 Administrācija (Parka ielā 23)
 Klientu apkalpošanas centrs (Parka ielā 23)
 Datu apstrādes nodaļa (Parka ielā 23)
 Apmācību un profesionālās sadarbības centrs (Parka ielā 23)
 Bērnu literatūras centrs (Dārza ielā 24)

Darba laiks 
 Parka ielā 23:
 Pirmdienās, otrdienās, ceturtdienās un piektdienās: 10:00 — 18:00
 Trešdienās: 10:00 — 19:00
 Sestdienās: 10:00 — 15:00 (no 01.07. līdz 31.08. sestdienās bibliotēka SLĒGTA)
 Dārza ielā 24:
 Pirmdienās, otrdienās, trešdienās, ceturtdienās un piektdienās: 10:00 — 18:00

Pasākumu kalendārs 
Bibliotēkas mājaslapā apskatāms bibliotēkas aktivitāšu kalendārs

Bezmaksas pakalpojumi 
 Apmācības lietotājiem
 Autorizētās datu bāzes
 Autorizācijas datu saņemšana grāmatu elektroniskai rezervēšanai un termiņa pagarināšanai
 Brīvpieejas krājums
 Bezmaksas internets un datoru izmantošana
 Bezmaksas WiFi
 Grāmatu, žurnālu un citu materiālu izsniegšanas/saņemšana
 Ierīces un datortehnika cilvēkiem ar redzes traucējumiem
 Jauno grāmatu dienas, jaunieguvumu apskats, lasītāju klubiņš
 Kompaktdisku, audiokasešu, videokasešu izsniegšana/saņemšana
 Konsultācijas iedzīvotājiem datora un interneta lietošanā
 Limbažu ESIP piedāvāto informatīvo materiālu izmantošana
 Novadpētniecības kolekcijas izmantošana
 Periodiskie izdevumi (avīzes, žurnāli u.c.) izmantošanai uz vietas
 Starpbibliotēku abonements (SBA)
 Bibliotēku, lasīšanas un literatūras popularizējoši pasākumi
 Ekskursijas pa bibliotēku
 Mākslas darbu un literatūras izstādes
 Skenēšana
 Uzziņas, konsultācijas
 Virtuālo pakalpojumu izmantošana internetā

Pakalpojumi, kurus var izmantot attālināti 
 Grāmatu elektroniskā rezervēšana, nodošanas termiņa pagarināšana
 Elektroniskā kataloga izmantošana
 Novada resursu kataloga izmantošana
 Pašvaldības dokumentu (Alojas, Limbažu novadu) datu bāzes izmantošana
 E-uzziņas
 Digitālo kolekciju izmantošana
 Citu informācijas resursu pieejamība LGB izveidotajos interneta avotos:
 www.limbazubiblioteka.lv
 www.draugiem.lv/lgb
 twitter.com/limbazubiblio
 www.slideshare.net/limbazubiblioteka
 www.youtube.com/user/limbazubiblio
 www.facebook.com/limbazubiblioteka

Maksas pakalpojumi 
 A4 formāta melnbaltas izdrukas
 A3 formāta melnbaltas izdrukas
 A4 formāta krāsainas izdrukas
 A4 formāta melnbalta kopēšana
 A3 formāta melnbalta kopēšana
 A4 formāta krāsaina kopēšana
 Laminēšana
 Teksta sagatavošana elektroniskā formātā
 Nozaudētas vai bojātas lietotāja kartes atjaunošana
 Telpu noma

Atsauces

Ārējās saites 
 Limbažu Galvenās bibliotēkas mājas lapa
 Bērnu literatūras centra mājaslapa

Limbaži
Latvijas bibliotēkas